
Florian Coldea, „şeful cel mare” al „echipei” care rezolvă probleme în justiție, potrivit DNA. Foto: Inqguam Photos / Eduard 
Vinatoru 

| „Îi are pe toţi la mână” 


| Circuitul banilor 


Foștii generali SRI Florian Coldea și Dumitru Dumbravă, împreună cu avocatul Doru 


Trăilă formau o „echipă” care ajuta oamenii să-și rezolve problemele în justiție contra 

„șetul cel mare“ sau „FC-ul” și este descris drept un om obișnuit să dea ordine care să fie 
executate. Stenogramele atașate de procurori arată că membrii acestei „echipe” lăsau de 


înţeles că au acces la nivel înalt, până la miniștri, pentru a rezolva probleme. 


Omul de afaceri care a făcut denunţul la DNA, Cătălin Hideg, a ajuns la cei trei membri ai 
„echipei" prin intermediul altui afacerist, Dan 'Tocaciu, care i-ar fi spus că aceștia îl pot 
ajuta să-și rezolve problema legată de un dosar penal pentru fonduri europene, potrivit 


ordonanţei procurorilor DNA. 


Cătălin Hideg i-a cunoscut pe Florian Coldea și pe Dumitru Dumbravă, care i-au spus că îl 
pot ajuta, iar în urma unei întâlniri și cu avocatul Doru Trăilă i s-a comunicat prețul: 
700.000 de euro plus TVA. Au urmat negocieri care s-au finalizat la 600.000 de euro plus 
TVA. 


Mai departe, el a fost îndrumat să semneze contracte de asistenţă juridică cu casa de 
avocatură SCP „Doru Trăilă și Asociaţii”. O anexă a acestui contract permitea caseri de 


avocatură să angajeze un consultant pe care să îl plătească din onorariile stabilite. 


„Clauza privind dreptul societăţii de avocatură de a angaja un consultant constituie, 
potrivit actelor de urmărire penală efectuate în prezentul dosar, o dovadă a faptului că 
acest mecanism de ascundere a adevăratei naturi a sumelor de bani pretinse/încasate, 
aceea de folos necuvenit obținut din săvârșirea unei infracțiuni de corupţie, reprezintă un 
fapt prestabilit ca mod de operare, prin încheierea unui contract cadru de consultanţă 
între S.C.P. „Doru Trăilă și Asociaţii” și SC Wise Line Consulting SRL (societate controlată 
de Dumitru Dumbravă - n.r.), precum și a unui contract de consultanţă între SC Wise Line 
Consulting SRL și SC Strategic Sys SRL (societate controlată de Florian Coldea - n.r.)”, 
potrivit ordonanţei DNA. 


Pentru că omul de afaceri nu a putut să facă plăţile cum era prevăzut în contract, au 


început presiunile asupra lui. 


„Din probele administrate rezultă că, pentru a-l determina să efectueze plata sumelor 
pretinse, avocatul (Doru Trăilă) a utilizat pe de o parte acte de constrângere psihică a 


martorului denunţător, prin punerea acestuia în situația de a alege între a suporta posibile 

de alta parte a procedat la întreţinerea convingerii martorului (Cătălin Hideg) că echipa 
din care face parte are influenţă asupra magistraţilor, sens în care l-a prezentat pe 
judecătorul de caz ca pe o persoană asupra căreia are un anumit ascendent ca urmare a 
relației profesor — student și pe care ar putea să o determine să pronunţe o hotărâre 


favorabilă în cadrul dosarului penal”, mai arată procurorii. 
„li are pe toți la mână” 


Presiunile asupra lui Cătălin Hideg să plătească au continuat, într-o întâlnire cu Dumitru 


Dumbravă spunându-i-se că „FC-ul are o problemă cu asta”. 


În altă întâlnire, cu avocatul Doru Trăilă, acesta i-a spus despre Florian Coldea că „Reacţia 
domnului celălalt a fost destul de categorică. El e o persoană, așa, mai dintr-o bucată și care e 
obișnuit să dea dispoziţii, din ce m-am prins eu și... ele trebuie executate. Cam așa vede lucrurile. 


Că dacă ești șef toată viaţa..." 


Procurorii arată că „imaginea publică a numiţilor Coldea Florian și Dumbravă Dumitru, 
care, exercitând de-a lungul timpului funcţii însemnate în instituţii importante ale 
statului, au fost percepuți ca oameni puternici și influenți, fiind consideraţi în comunitate 
ca având influență asupra magistraţilor, este un factor de natură a crea în mod real 
convingerea cumpărătorului de influenţă că aveau posibilitatea de a influenţa actul de 


justiţie". 


Ei dau ca exemplu o altă discuție între Dumitru Dumbravă și omul de afaceri Cătălin 
Hideg, în care fostul general SRI lasă de înţeles că are acces la toatele nivelele de decizie în 
stat. 


Dumitru Dumbravă: „Acum eu vă mai spun o chestiune. Orice am putea să facem, să aranjăm 
acum, în perioada asta ...|neinteligibil]... e sfârșit de epocă. Se va schimba, se vor schimba multe 
în administraţie. Se vor schimba adică... credeţi-mă! Două, trei luni de zile, mai strângeți din 
dinţi. O să mai... se ducă la vale. După ce se stabilizează lucrurile pe administraţie, după aia știm 
cu cine vorbești: ministru, secretar de stat. E altă treabă. Credeţi-mă! (...) Deci eu vă spun că am 
văzut filmul. Vorbim acuma pe nișa asta, batem palma, facem, primim promisiuni că nu știu ce. 


(...) Și după ce se termină alegerile și se reface structura, osatura statului... trebuie să o luăm fix 


De altfel, și apropiații lor vorbeau despre influența pe care pot să o aibă la nivel înalt. 


Dan Tocaci, om de afaceri inculpat în dosar: Păi, el dacă te apucă să deschidă 2-3 vorbe că... 
cade România. Din două... dă două drumuri... două ă... dă 2-3 direcţii, cade România, pe safety. 


M-ai înțeles? 
Cătălin Hideg: Cine dracu' să mai cadă? Nu vezi, că acum cad ei. 


Dan Tocaci: Păi, nu cad ei. Păi, gândește-te ce conexiuni au. Au Uniunea Europeană... cu Kovesi, 


cu alea... 
Cătălin Hideg: Păi, mai au? 


Dan Tocaci: Kovesi dacă face așa, se... se duce peste ea, ce crezi că... De ce crezi că... Au o putere 


fantastică. Da' îi lasă în pace, îţi spun eu.(....) 
Cătălin Hideg: N-or mai avea putere, frate. 
Dan Tocaci: N-are cum să nu aibă putere, mă. Îi are pe toţi la mână. (Stenograme dosar) 


Circuitul banilor 


Procurorii au mai stabilit că omul de afaceri Cătălin Hideg a făcut plăţi către casa de 
avocatură a lui Doru Trăilă, care, mai departe, a făcut plăţi către societatea Wise Line 
Consulting SRL, controlată de Dumitru Dumbravă, care, la rândul ei, a făcut plăţi mai 


departe către Strategic Sys SRL, controlată de Florian Coldea. 


„S-a constat de asemenea că, după efectuarea încasărilor de la aceste firme, SCP Doru 
Trăilă și Asociaţii efectuează plăţi către Wise Line Consulting SRL, precum și plăţi către cei 
trei avocaţi asociați. S-a remarcat faptul că onorariile celor trei avocaţi sunt constante [...). 
Prin urmare cea mai mare parte a încasărilor este redirecţionată către SC Wise Line 


Consulting SRL. 


Din analiza tranzacţiilor efectuate de către Wise Line Consulting SRL rezultă că după 


efectuarea încasărilor de la SCP „Doru Trăilă și Asociaţii, efectuează la rândul său plăți 


PL Mii DUS Die 


Caracterul repetitiv al plăţilor efectuate creează o suspiciune plauzibilă în sensul că SCP 
Doru 'Trăilă și Asociaţii reprezintă doar un vehicul pentru transferul sumelor de bani către 
societăţile de consultanţă, concluzie întărită și de faptul că, deși sunt încheiate contractate 
servicii de asistenţă juridică, ponderea serviciilor de asistenţă din costul total achitat de 
beneficiarul acestora, raportat la serviciile de consultanţă contractate, este redusă”, 


potrivit procurorilor DNA 


„Putem concluziona că pentru a disimula natura și proveniența sumelor de bani ce au fost 
achitate de (Cătălin Hideg) „echipei” din care face parte și numitul Dumbravă Dumitru, SC 
Wise Line Consulting SRL a încheiat cu SCP Doru Trăilă și Asociaţii contracte de 
consultanţă și acte adiționale la acestea în baza cărora a emis facturi fiscale și a încasat la 
data de 28.11.2023 suma de 238.000 lei, iar la data de 19.01.2024 suma de 119.000 lei, 
ascunzând astfel folosul pretins și sumele încasate de numitul Dumbravă Dumitru din 


săvârșirea infracțiunii de trafic de influenţă. 


De asemenea, în același context, SC Strategic Sys SRL a încheiat cu SC Wise Line 
Consulting SRL contracte de consultanță și acte adiționale la acestea în baza cărora a emis 
facturi fiscale și a încasat la data de 04.12.2023 suma de 87.279,81 lei, iar la data de 
05.02.2024 suma de 8.765,31 lei, ascunzând astfel folosul pretins și sumele încasate de 
numitul Coldea Florian din săvârșirea infracțiunii de trafic de influenţă”, concluzionează 


anchetatorii. 


Procurorii au dispus cercetarea pentru trafic de influență a lui Florian Coldea, Dumitru 
Dumbravă și Doru Trăilă și pentru cmplicitate la trafic de influenţă a omului de afaceri 


Dan Tocaci. 


De asemenea, firmele celor doi foști generali SRI, Wise Line Consulting SRL și e Strategic 


Sys SRL, sunt cercetate pentru spălarea banilor. 


Editor : Bogdan Păcurar 

